জগন্নাথদীঘি ইউনিয়ন

জগন্নাথ দীঘি বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
জগন্নাথ দিঘী ইউনিয়নের আয়তন ২৭.৬৩ বর্গ কিলোমিটার।
৩২৭১৯ 
জগন্নাথ দীঘি বাংলাদেশের একটি ঐতিহাসিক দীঘি। ঢাকা-চট্টগ্রাম মহাসড়কের পাশেই এর অবস্থান। এটি চৌদ্দগ্রাম উপজেলা এমনকি কুমিল্লা জেলারও সবচেয়ে বড় দীঘি। দীঘিটির পাড়ে সরকার ঘোষিত আদর্শগ্রাম (গুচ্ছগ্রাম) রয়েছে। দীঘিটি ১২২.৫ বিঘা জমি নিয়ে খনন করা হয়েছে। প্রায় ২৫০ বছর পূর্বে এ অঞ্চলের তৎকালীন হিন্দু জমিদার জগন্নাথ এর নামে দীঘিটির নামকরণ করা হয় জগন্নাথ দীঘি। এটি উপজেলা সদর থেকে ১৪ কিলোমিটার দক্ষিণে অবস্থিত। তাছাড়া অনেকে এটিকে পরীর দীঘি হিসেবে দাবি করেছেন। বিশিষ্ট লেখক জহির রায়হান তার হাজার বছর ধরে উপন্যাসে জগন্নাথ দীঘির কথা বর্ণনা করেছেন এবং এর নাম পরীর দীঘি বলে দাবি করেন। তার উপন্যাসে এটিকে পরীরা খনন করেছে বলে এর নাম পরীর দীঘি হিসেবে জহির রায়হান উল্লেখ করেন। আর জগন্নাথ দীঘির নামানুসারে ইউনিয়নের নামকরণ করা হয়।
সরাসরি যুদ্ধের মাধ্যমে এটিই কুমিল্লার প্রথম মুক্ত অঞ্চল। ১৯৭১ সালের ২৭ নভেম্বর শেষ রাতে জগন্নাথ দীঘির পাড়ে অবস্থিত পাক বাহিনীর ক্যাপ্টেন জংয়ের ঘাঁটির পতন ঘটে। এ ঘাঁটির পতনের মাধ্যমে এ ইউনিয়নের উত্তর-দক্ষিণে ১০ কিলোমিটার শত্রুমুক্ত হয়। পরদিন ২৮ নভেম্বর সকালে সকল মুক্তিযোদ্ধার সহযোগীতায় দীঘির পাড়ে মেজর জংয়ের ঘাঁটিতে লাল সবুজের পতাকা উত্তোলিত হয়। তাছাড়া ১৯৭১ সালে ভারতের তৎকালীন ত্রিপুরা মুক্তিযুদ্ধ ক্যাম্প জগন্নাথ দীঘির পূর্বপাড়ে তৈরী হয়। ২৮ নভেম্বর জগন্নাথদীঘি মুক্ত দিবস। কুমিল্লার তথা দেশের উত্তর-পূর্বাঞ্চলের প্রথম মুক্ত অঞ্চল জগন্নাথদীঘি। লাল সবুজের প্রথম পতাকা পাকবাহিনীকে পরাজিত করে সর্বপ্রথম জগন্নাথ দীঘির পাড়েই উত্তোলন হয়। স্বাধীনতা যুদ্ধ চলাকালে ১১ নভেম্বর তারিখে বেতিয়ারা অঞ্চলে ৯ জন গেরিলা মুক্তিযোদ্ধা নির্মমভাবে শহীদ হন। শহীদরা হচ্ছেন নাজিমুদ্দিন আজাদ, সিরাজুম মনির জাহাঙ্গীর, বশির মাষ্টার, শহীদুল্লাহ সাউদ, আবদুল কাইয়ুম, আওলাদ হোসেন,আব্দুল কাদের, মুহাম্মদ শফিউল্লাহ। তাই প্রত্যেক বছর ১১ নভেম্বর বেতিয়ারা শহীদ দিবস পালিত হয়।
চৌদ্দগ্রাম উপজেলার দক্ষিণাংশে জগন্নাথ দীঘি ইউনিয়নের অবস্থান। এ ইউনিয়নের উত্তরে চিওড়া ইউনিয়ন, পশ্চিমে নাঙ্গলকোট উপজেলার ঢালুয়া ইউনিয়ন, দক্ষিণে গুণবতী ইউনিয়ন ও আলকরা ইউনিয়ন এবং পূর্বে ভারতের ত্রিপুরা প্রদেশ অবস্থিত।
জগন্নাথ দীঘি ইউনিয়ন চৌদ্দগ্রাম উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে 
৯টি ওয়ার্ড এবং ৩০টি গ্রাম রয়েছে:
জগন্নাথ দিঘী ইউনিয়নে ১টি কলেজ,২টি বালিকা ও ৩টি মাধ্যমিক বিদ্যালয় রয়েছে। ১৫টি মাদ্রাসা,১৪টি প্রাথমিক বিদ্যালয় এবং ৮টি কিন্ডার গার্টেন রয়েছে।
শিক্ষা প্রতিষ্ঠানসমূহ হলঃ
জগন্নাথ দীঘি ইউনিয়ন ঢাকা-চট্টগ্রাম মহাসড়কের পাশে হওয়ায় এখানকার জনগণ গ্রামাঞ্চল থেকে উপজেলা শহর ও আশপাশের শহরে খুব সহজে যোগাযোগ করা যায়। এছাড়া ইউনিয়নের অভ্যন্তরে দুটি রুটে সিএনজি/অটো রিক্সা চলাচল করে। যেমনঃ প্রথমটি চৌধুরী বাজার থেকে ফকির বাজার পর্যন্ত এবং দ্বিতীয়টি চৌধুরী বাজার থেকে ফাঁসি বটগাছ পর্যন্ত।
জগন্নাথদীঘি ইউনিয়নে জনতা ব্যাংক,বাংলাদেশ কৃষি ব্যাংক,মিউচুয়াল ট্রাস্ট ব্যাংক, ব্যাংক এশিয়া লিমিটেড আর্থিক প্রতিষ্ঠানের শাখা বিদ্যমান।
জগন্নাথদীঘি ইউনিয়নে একটি মাত্র খাল রয়েছে । এটির নাম বার-মাসি খাল। এটি ভারত-বাংলাদেশ সীমান্ত দিয়ে প্রবেশ করে এ ইউনিয়নের খিল্লাপাড়া গ্রাম থেকে আরম্ভ হয়ে জগন্নাথদীঘি অতিক্রম করে ডাকাতিয়া নদীতে গিয়ে পড়েছে। এর আনুমানিক দৈর্ঘ্য ৫ কিলোমিটার।
জগন্নাথ দীঘি ইউনিয়নের হাট-বাজারের তালিকা 
জগন্নাথ দীঘি ইউনিয়ন বর্তমানে চৌদ্দগ্রাম উপজেলার মধ্যে সবচেয়ে ধনী ইউনিয়ন নামে পরিচিত। এছাড়া শান্তি, শৃংখলা, মাদকমুক্ত ইউনিয়ন হিসেবে পরিচিতি লাভ করেছে।